BE8 บวก 4% เก็งกำไรปีนี้ โต 70% โบรกชี้ควบรวม “X10” เพิ่มศักยภาพธุรกิจ เคาะเป้า 58.50 บ.
BE8 บวก 4% เก็งกำไรปีนี้ โต 70% โบรกชี้ควบรวม “X10” เพิ่มศักยภาพธุรกิจและโอกาสการแข่งขัน แนะนำราคาเป้าหมาย 58.50 บ.
BE8 บวก 4% เก็งกำไรปีนี้ โต 70% โบรกชี้ควบรวม “X10” เพิ่มศักยภาพธุรกิจและโอกาสการแข่งขัน แนะนำราคาเป้าหมาย 58.50 บ.
31 พ.ค. 2565

ผู้สื่อข่าวรายงานว่าวันนี้ (31 พ.ค.2565) ราคาหุ้นบริษัท เบริล 8 พลัส จำกัด (มหาชน) หรือ  BE8 ณ เวลา 11:30 น. อยู่ที่ระดับ 52.75 บาท เพิ่มขึ้น 2.25 บาท หรือ 4.46% โดยทำจุดสูงสุดที่ 53.25 บาท และทำจุดต่ำสุดที่ 50.50 บาท ด้วยมูลค่าการซื้อขาย 172.05 ล้านบาท

บริษัทหลักทรัพย์ คิงส์ฟอร์ด จำกัด ระบุในบทวิเคราะห์ (31 พ.ค.2565) ว่า BE8 เป็นหุ้นใน Theme Digital transformation ที่มีการอัตราการเติบโตของกําไรโดดเด่นในช่วง 2 ปี (ปี 2565-2566) เฉลี่ยราว 60-70% หลังเข้าควบรวม X10 ทำให้มีบุคลากรด้าน IT เพิ่มขึ้นเป็น 600 คน กลายเป็นผู้นําในตลาดอาเซียนรองรับการขยายตัวของธุรกิจและเพิ่มความสามารถในการแข่งขัน
สำหรับปัจจุบัน BE8 เป็น Partner กับ Salesforce ส่วน X10 เป็น Partner กับ MuleSoft และมีความชํานาญทางด้าน Blockchain, Cybersecurity, Digital Solution โดยการควบรวมจะช่วยเพิ่ม Recurring income ให้แก่บริษัท ส่วนการเติบโตแบบ Organic ขยายฐานลูกค้าภาครัฐซึ่งได้งานทำเรือและไปรษณีย์ไทย ทำให้มีแบ็คล็อกในมือ ณ สิ้นไตรมาส 1/2565 ที่ 564 ล้านบาท และยังรอเข้าประมูลอีกราว 600 ล้านบาท แนะ “ซื้อเก็งกำไร” 58.50 บาท